Batswadi ba ka Ruta Bana ba Bona Bjang ka Thobalano? _ Dipotšišo tša Beibele
Karolo ya Ditaba Bakeng sa Babegi ba Ditaba
MABAPI LE RENA
Lenaneo la Thuto ya Beibele
O ka rata go bala sehlogo se ka leleme lefe? %%
Batswadi ba ka Ruta Bana ba Bona Bjang ka Thobalano?
Ba rute ganyenyane-ganyenyane. Go e na le gore o botše ngwana wa gago dilo tše dintši ka nako e tee mabapi le thobalano ge a tsena mahlalagading, mmotše dilo ganyenyane-ganyenyane ka mokgwa woo a tlago go di kwešiša.—1 Bakorinthe 13:11.
Ba rute boitshwaro. Dikolo di ka ruta bana dilo tše itšego ka thobalano. Lega go le bjalo, Beibele e kgothaletša batswadi gore ba se ke ba fo ruta bana ba bona ka ditho tša pelego eupša ba ba rute le ka pono le boitshwaro bjo bo nepagetšego ka thobalano.—Diema 5:1-23.
O se ke wa arabela ka go tšeega maikwelong goba go kitimela go ahlola ge e ba ngwana wa gago a go botšiša dipotšišo ka thobalano. Go e na le moo, ‘akgofela go kwa gomme o diege go bolela.’—Jakobo 1:19.
Kamoo o ka šireletšago ngwana wa gago go batho bao ba gobošago ba bangwe ka thobalano
Ruta ngwana wa gago go itwela ge e ba a ka gahlana le motho yo a tlaišago ba bangwe ka thobalano
Ithute. Ithute kamoo motho yo a tlwaetšego go goboša ba bangwe a šomago ka gona.—Diema 18:15; bona kgaolo 32 ya puku ya Dipotšišo tša Bafsa le Dikarabo tše Šomago, Bolumo 1.
Tseba seo se diregago bophelong bja ngwana wa gago. O se ke wa fo mo tlogela le motho yo a itšego o sa tsebe ge e ba motho yoo o a botega, le gona o se ke wa dumelela ngwana wa gago a ‘ipuša.’—Diema 29:15.
Ithute ka mo go Oketšegilego
Na ngwana wa gago o tseba therešo ka thobalano? Ithute ka ditekanyetšo tša Modimo le ka seo o swanetšego go se ruta bana ba gago.
Boledišana le Bana ba Gago ka Thobalano
Ke ga bohlokwa kudu gore batswadi ba boledišane le bana ba bona ka thobalano. Ithuteng kamoo le ka ahlaahlago taba ye e thata.
Go Thuša Ngwana wa Gago ge a Tsena Mahlalagading